**รายงานการประชุมสภาเทศบาลตำบลบ้านใหม่**

**สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕62**

**วันพุธที่ 21 สิงหาคม ๒๕๖2 เวลา ๐๙.๓๐ น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายรวย | ทองยัง | ประธานสภาเทศบาล | *รวย ทองยัง* |
| 2 | นายสมศักดิ์ | ดุมใหม่ | รองประธานสภาเทศบาล | *สมศักดิ์ ดุมใหม่* |
| 3 | นายสวัสดิ์ | พงษ์ใหม่ | สมาชิกสภาเทศบาล เขต 1 | *สวัสดิ์ พงษ์ใหม่* |
| ๔ | นายทวี | กูบโคกกรวด | สมาชิกสภาเทศบาล เขต 1 | *ทวี กูบโคกกรวด* |
| ๕ | นายอุเทน | กูปโคกกรวด | สมาชิกสภาเทศบาล เขต ๑ | *อุเทน กูปโคกกรวด* |
| ๖ | นายจอมพล | ศรีพนม | สมาชิกสภาเทศบาล เขต ๑ | *จอมพล ศรีพนม* |
| ๗ | นายสถาพร | ชาญสูงเนิน | สมาชิกสภาเทศบาล เขต ๑ | *สถาพร ชาญสูงเนิน* |
| ๘ | นายจันทร์ | เทาใหม่ | สมาชิกสภาเทศบาล เขต 2 | *จันทร์ เทาใหม่* |
| ๙ | นางอุดรรัตน์ | เกษใหม่ | สมาชิกสภาเทศบาล เขต 2 | *อุดรรัตน์ เกษใหม่* |
| ๑๐ | นายประหยัด | เพื่อนเกาะ | สมาชิกสภาเทศบาล เขต 2 | *ประหยัด เพื่อนเกาะ* |
| ๑๑ | นายธวัชชัย | โชตินภาลัย | สมาชิกสภาเทศบาล เขต 2 | *ธวัชชัย โชตินภาลัย* |
| 12 | นางธัญพร | ศรีมะเริง | เลขานุการสภาเทศบาล | *ธัญพร ศรีมะเริง* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายพานิช | รักษาทรัพย์ | ปลัดเทศบาล | *พานิช รักษาทรัพย์* |
| ๒ | นางสาวสุรีย์ | พิมพ์ปรุ | รองปลัดเทศบาล | *สุรีย์ พิมพ์ปรุ* |
| 3 | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| ๔ | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| 5 | นายเพิ่มพูล | ยาสมุทร | ผู้อำนวยการกองสาธารณสุขฯ | *เพิ่มพูลยาสมุทร* |
| 6 | นางภคภัทร | เดชชาติธนาคุณ | นักจัดการงานทั่วไป ปฏิบัติการ | *ภคภัทร เดชชาติธนาคุณ* |
| 7 | นางสาวฉวีวรรณ | พลใหม่ | นักวิเคราะห์นโยบายฯ ชำนาญการ | *ฉวีวรรณ พลใหม่* |
| 8. | จ่าสิบเอกอานนท์ | วชิรญาโน | หัวหน้าฝ่ายบริการและซ่อมบำรุง | *อานนท์ วชิรญาโน* |

**เริ่มประชุมเวลา 09.3๐ น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม ๙ ท่าน นายอุเทน กูบโคกกรวด สมาชิกสภาเทศบาลเขต 1 ยังมาไม่ถึงที่ประชุม ม เชิญสมาชิกสภาเทศบาลเข้าห้องประชุม

เมื่อที่ประชุมพร้อมแล้ว เลขานุการสภาเทศบาล ได้เชิญประธานสภาเทศบาลตำบลบ้านใหม่ จุดเทียน ธูป บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และเรียนเชิญประธานสภาเทศบาลบ้านใหม่ กล่าวเปิดประชุมสภาเทศบาลตำบลบ้านใหม่ สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖2 และดำเนินการประชุมตามระเบียบวาระการประชุมต่อไป

**นายรวย ทองยัง** เรียน ท่านรองประธานสภาเทศบาล สมาชิกสภาเทศบาลทุกท่าน

**ประธานสภาเทศบาล** ปลัดเทศบาล ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยสามัญ สมัยที่ ๓ ครั้งที่ ๒ ครับ

**ระเบียบวาระที่ ๑** **เรื่องที่ประธานจะแจ้งต่อที่ประชุม**

-ไม่มี-

**ระเบียบวาระที่ ๒ เรื่องรับรองรายงานการประชุม**

**รายงานการประชุมสภาเทศบาลสมัยสามัญ สมัยที่ ๓ ประจำปี 25๖2 วันที่ ๘ สิงหาคม ๒๕๖2**

**นายรวย ทองยัง**  ต่อไปเป็นระเบียบวาระที่ ๒ เรื่อง รับรองรายงานการประชุม สมัย

**ประธานสภาเทศบาล** สามัญ สมัยที่ ๓ ประจำปี 25๖2 วันที่ ๘ สิงหาคม ๒๕๖2ท่าน

สมาชิกได้เปิดดูรายงานประชุมเลยนะครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม 10 ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** มีท่านใดจะแก้ไขไหมครับ ถ้าไม่มีผมจะขอมติเลยนะครับ

**ประธานสภาเทศบาล** เรื่อง รับรองรายงานการประชุม สมัยสามัญ สมัยที่ ๓ ประจำปี 25๖2 วันที่ 8 สิงหาคม 2562 ท่านใดรับรอง กรุณายกมือครับ

**นางธัญพร ศรีมะเริง**  มีสมาชิกสภาเทศบาลรับรองทั้งหมด 9 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน รับรอง ๙ ท่าน ในการรับรองรายงานการประชุมสภาเทศบาลตำบลบ้านใหม่ สมัยสามัญ สมัยที่ ๓ ประจำปี ๒๕๖2 เมื่อวันที่ ๘ สิงหาคม ๒๕๖2**

**ระเบียบวาระที่ 3 เรื่อง ที่คณะกรรมการสภาท้องถิ่นตั้งขึ้นพิจารณาเสร็จแล้ว**

1. **ญัตติ เรื่อง ที่ร่างเทศบัญญัติงบประมาณรายจ่ายประจำปี พ.ศ. 2563**

**วาระที่ 2 ขั้นแปรญัตติ**

**วาระที่ 3 ขั้นเห็นชอบให้ตราร่างเทศบัญญัติงบประมาณรายจ่ายประจำปี พ.ศ. 2563 เป็นเทศบัญญัติ**

**นายรวย ทองยัง** ต่อไปเป็นระเบียบวาระที่ 3 เรื่องที่คณะกรรมการที่สภาท้องถิ่นตั้งขึ้น

**ประธานสภาเทศบาล** พิจารณาเสร็จแล้ว

1. ญัตติ เรื่อง เห็นชอบร่างเทศบัญญัติงบประมาณรายจ่ายประจำปี พ.ศ. 2563

วาระที่ 2 ขั้นแปรญัตติ

วาระที่ 3 ขั้นเห็นชอบให้ตราร่างเทศบัญญัติงบประมาณรายจ่ายประจำปี พ.ศ. 2563 เป็นเทศบัญญัติ

เชิญคณะกรรมการแปรญัตติได้ชี้แจงครับ

**นางอุดรรัตน์ เกษใหม่** เรียนประธานสภาเทศบาล สมาชิกสภาเทศบาล ทุกท่าน ดิฉัน นาง

**สมาชิกสภาเทศบาล เขต ๒** อุดรรัตน์ เกษใหม่ สมาชิกสภาเทศบาล เขต ๒ ในฐานะประธานคณะกรรมการแปรญัตติ ขอชี้แจงผลการแปรญัตติค่ะ

ตามที่สภาเทศบาลตำบลบ้านใหม่ได้กำหนดระยะเวลาเสนอคำแปรญัตติต่อคณะกรรมการแปรญัตติ เป็นเวลา 4 วัน คือ วันที่ 9 สิงหาคม 2562 เวลา 08.30 – 16.30 น. วันที่ 13 - 14 สิงหาคม 2562 เวลา 08.30 น. ถึงเวลา 16.30 น. และวันที่ 15 สิงหาคม 2562 เวลา 08.30 น. ถึงเวลา 11.30 น. นั้น

บัดนี้คณะกรรมการแปรญัตติได้ประชุมคณะกรรมการพิจารณาร่างเทศบัญญัติงบประมาณรายจ่ายประจำปี พ.ศ. 2563 เมื่อวันที่ 16 สิงหาคม 2562 เรียบร้อยแล้ว ปรากฏว่า ไม่มีผู้ใดยื่นคำแปรญัตติ และมีมติให้ส่งร่างเทศบัญญัติงบประมาณรายจ่ายประจำปี พ.ศ. 2563 (ร่างเดิม) เพื่อให้สภาเทศบาลตำบลบ้านใหม่ได้พิจารณาเห็นชอบต่อไปค่ะ

**นายรวย ทองยัง** เมื่อคณะกรรมการแปรญัตติ รายงานว่าไม่มีผู้แปรญัตติงบประมาณ

**ประธานสภาเทศบาล** รายจ่ายประจำปี ๒๕๖3 ดังนั้นในวาระที่ 2 ขั้นแปรญัตติไม่มีการแปรญัตตินะครับและคณะกรรมการได้ส่งร่างเดิมมาให้สภาพิจารณาอีกครั้งเข้าสู่วาระที่ 3 ขั้นเห็นชอบให้ตราเป็นเทศบัญญัติ ขอให้ทุกท่านได้พิจารณาครับ เชิญเลขาครับ

**นางธัญพร ศรีมะเริง** เรียนประธานสภาเทศบาลและสมาชิกสภาเทศบาล ทุกท่านค่ะ ตาม

**เลขานุการสภาเทศบาล** ระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

มีสมาชิกสภาเทศบาลอยู่ในที่ประชุม 10 ท่าน นายอุเทน กูบโคกกรวด ยังมาไม่ถึงที่ประชุมถือเป็นองค์ประชุม

**นายรวย ทองยัง** ครับวาระที่ 3 ไม่มีการอภิปรายเว้นแต่มีเหตุอันสมควรมีท่านใด

**ประธานสภาเทศบาล** จะเสนออย่างไรหรือไม่ครับ ถ้าไม่มีผมจะขอมติเลยนะครับ ท่านใดเห็นชอบให้ตราเป็นเทศบัญญัติงบประมาณรายจ่ายประจำปี พ.ศ. 2563 กรุณายกมือ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน เห็นชอบ ๙ ท่าน เห็นชอบร่างเทศบัญญัติให้ตราเป็นเทศบัญญัติงบประมาณรายจ่ายประจำปี พ.ศ. ๒๕๖3**

**ระเบียบวาระที่ 4 เรื่อง ที่เสนอใหม่**

1. **ญัตติขอความเห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาท (หกแสนสี่หมื่นห้าพันแปดร้อยสี่สิบสามบาทหนึ่งสตางค์)**

**นายรวย ทองยัง** ต่อไปเป็นระเบียบวาระที่ 4 เรื่องที่เสนอใหม่ ญัตติขอความ

**ประธานสภาเทศบาล** เห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาทขอเชิญเจ้าของญัตติได้ชี้แจงครับ

**นายพานิช รักษาทรัพย์** เรียนประธานสภาเทศบาล ข้าพเจ้า นายพานิช รักษาทรัพย์

**ปลัดเทศบาล ปฏิบัติหน้าที่** ปลัดเทศบาล ปฏิบัติหน้าที่ นายกเทศมนตรี ขอเสนอญัตติ เรื่อง ขอความ

**นายกเทศมนตรี** เห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาท ดังนี้

1. ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณชุมชนบ้านโนนอุดม ตั้งแต่หน้าบ้านพันเอกสุจิตร ถึงแยกทางรถไฟ พื้นที่หมู่ 7 บ้านศีรษะละเลิง ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 100 เมตร จำนวนเงิน 68,304.82 บาท

2. ขยายเขตไฟฟ้าเพื่อที่พักอาศัย บริเวณซอยหลังวัดภูเขาลาดเส้นทางไปร้านบ้านครูขวัญ พื้นที่หมู่ 5 บ้านภูเขาลาด ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 40 เมตร จำนวนเงิน 34,763.49 บาท

3. ขยายเขตไฟฟ้าเพื่อที่พักอาศัย บริเวณริมกำแพงรั้วหมู่บ้านโฮมแลนด์ 1 ถนนเลียบสระน้ำ พื้นที่หมู่ 9 บ้านสำโรง ถึงพื้นที่หมู่ 10 บ้านศีรษะละเลิง ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 40 เมตร จำนวนเงิน 23,139.12 บาท

4. ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณซอยบ้านลุงปั่นถึงถนนยุทธศาสตร์ พื้นที่หมู่ 12 บ้านมะขามเฒ่าพัฒนา ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 92 เมตร จำนวนเงิน 121,211.65 บาท

5. ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณสี่แยกบ้านศีรษะสิบ ถึงสามแยกทางไปอำเภอขามทะเลสอ (ป่าช้าเก่า) พื้นที่หมู่ 3 บ้านศีรษะสิบ ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 92 เมตร จำนวนเงิน 213,544.74 บาท

6. ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณทางเข้าซอยโรงหล่อถึงบ้านลุงเบิร์ท พื้นที่หมู่ 4 บ้านมะขามเฒ่า ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 250 เมตร จำนวนเงิน 184,879.19 บาท

**รวมเป็นจำนวนเงินทั้งสิ้น 645,843.01 บาท (-หกแสนสี่หมื่นห้าพันแปดร้อยสี่สิบสามบาทหนึ่งสตางค์-)**

ตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562 มาตรา 67 (8) เงินอุดหนุน มาตรา 67 ทวิ การจ่ายเงินมาตรา 67 (8) และการจ่ายเงินเพื่อการลงทุน เทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติแล้ว

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

ก่อนที่จะสภาเทศบาลตำบลบ้านใหม่ได้พิจารณาซักถามหรือให้ความเห็นชอบต่อไปนั้น ขออนุญาตให้หัวหน้าอานนท์ ได้ชี้แจงรายละเอียดแต่ละโครงการเพิ่มเติม ว่าจากเดิมไปจุดไหนบ้าง แต่ละจุดมีครัวเรือนอาศัยอยู่กี่ครัวเรือน หลังจากที่หัวหน้าอานนท์ได้ชี้แจงแต่ละโครงการแล้ว ผมขออนุญาตให้ที่ปะชุมสภาร่วมพิจารณาว่าแต่ละจุดที่ขยายเขตไฟฟ้าเพื่อที่พักอาศัยและไฟสาธารณะ แต่ละจุดเป็นไปในภาพรวมเพื่อประโยชน์ของประชาชนมิได้ไปเพื่อบุคคลหนึ่งบุคคลใดซึ่งอาจมีข้อร้องเรียนตามมา อยากขอให้ที่ประชุมสภาได้ร่วมพิจารณาเพื่อเป็นไปในภาพร่วมเพื่อบริการสาธารณะ ครับ

**นายรวย ทองยัง** เชิญหัวหน้าอานนท์ ครับ

**ประธานสภาเทศบาล**

**จ่าสิบเอกอานนท์ วชิรญาโน** เรียนประธานสภาเทศบาล สมาชิกสภาเทศบาล และผู้เข้าร่วม

**หัวหน้าฝ่ายซ่อมบำรุงฯ** ประชุมทุกท่านครับ ผม จ่าสิบเอกอานนท์ วชิรญาโน หัวหน้าฝ่ายบริการและซ่อมบำรุง ขอนำเรียนชี้แจงเรื่องขยายเขตไฟเพื่อที่พักอาศัยและไฟถนน ครับ จุดที่ 1 ขอขยายเขตไฟฟ้าบริเวณบ้านโนนอุดม จากหน้าบ้านพันเอกสุจิน เป็นเสาไฟฟ้าต้นสุดท้าย ถึงแยกทางรถไฟ พื้นที่หมู่ที่ 7 บ้านศีรษะละเลิง เป็นไฟที่พักอาศัยและไฟสาธารณะไปทางทิศใต้ทางรถไฟครับ มีบ้านพักอาศัยอยู่ประมาณ 6 หลังระยะทาง 100 เมตร

จุดที่ 2 ขยายเขตไฟฟ้าเพื่อที่อาศัย บริเวณซอยหลังวัดภูเขาลาด คือจุดที่เป็นฟันหลอ คือขยายเขตมาแล้วอย่างละ 1 ข้าง เหลือตรงกลางไว้ หลังวัดภูเขาลาดครับ ผมขอเรียนที่ประชุมครับว่าทำไมต้องปักเสาไฟมากแต่ระยะทางน้อย ถ้าจุดที่เป็นโค้งต้องปักเสาไฟเพื่อไม่ให้ล้ำไปในพื้นที่ของประชาชน ผู้ที่ได้รับประโยชน์บ้านพักอาศัยและไฟถนน ประมาณ 4 หลังคาเรือน ระยะทาง 40 เมตร

จุดที่ 3 ขยายเขตไฟถนน ระยะทาง 80 เมตร ข้างรั้วหมู่บ้านโฮมแลนด์ 1 หรือเรียกอีกชื่อหนึ่งว่า สระนกขมิ้น เขาไม่มีไฟที่จะใช้จริงจริงครับ มีอยู่หลังเดียวก็จริงครับ ต้องขยายเขตไฟไปให้ครับ เขาขอพ่วงไฟกับบ้านโฮมแลนด์ 1 และก็มีปัญหาเยอะ ครับ

จุดที่ 4 จุดนี้เป็นไฟถนนอย่างเดียว ไฟที่พักอาศัยเขาเข้าโครงการแล้วขยาย จากถนนยุทธศาสตร์ ไปชนกับถนนปูน ระยะทาง 830 เมตร

จุดที่ 5 เป็นไฟถนนเหมือนกันครับ ตั้งแต่สี่แยกบ้านศีรษะสิบเลยโรงเรียนยางน้อยหัวสิบ ตรงไปจะเป็นทางแยกป้าช้าเก่า บ้านศีรษะสิบ ตรงนั้นไม่มีไฟถนน ระยะทาง 830 เมตร

จุดที่ 6 เป็นขยายเขตไฟฟ้า ไฟถนน คือชาวบ้านได้ใช้ไฟเสาโทรเลข ระยะทาง 870 เมตร ผู้ที่ได้รับประโยชน์ ประมาณ 5 ครัวเรือน

จึงเรียนมาเพื่อให้ที่ประชุมทราบ ขอบคุณครับ

**นายรวย ทองยัง** ขอให้สมาชิกได้ตรวจสอบดูว่าถูกต้องไหมครับ เชิญท่านจอมพลครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล สมาชิกสภาเทศบาล ผม นายจอมพล

**สมาชิกสภาเทศบาล เขต ๑** ศรีพนม สมาชิกสภาเทศบาล เขต 1 ผมมีเรื่องปรึกษาครับ ในวันที่ 8 สิงหาคม เมื่อวันที่เราประชุมสภาสมัยสามัญ สมัยที่ 3 ทางหัวหน้าอานนท์ ได้นำเอกสารเข้ามา ว่าทางไฟฟ้าได้ทำตารางประมาณราคา ผมมีข้อสงสัยครับ เช่น ข้อที่ 1 ขอขยายเขตไฟฟ้า ได้เสนอญัตติเขียนไว้ 100 เมตร แต่ในตารางที่เป็นราคา 140 เมตร ข้อที่ 2 ระยะทางที่พิมพ์มา 40 เมตร จำนวน 34,763.49 บาท แต่ของการไฟฟ้าเป็น 60 เมตร คืออยากสอบถามว่า ทุกข้อไม่ตรงกันสักข้อ อยากให้ยืนยันว่าจะเอาตรงไหนครับ ขอบคุณครับ

**นายรวย ทองยัง** เชิญท่านปลัดพานิช ครับ

**ประธานสภาเทศบาล**

**นายพานิช รักษาทรัพย์** เรียนประธานสภาเทศบาล สมาชิกสภาเทศบาล ผมขอเลื่อนญัตตินี้

**ปลัดเทศบาล ปฏิบัติหน้าที่** เป็นญัตติสุดท้ายครับ ฝากหัวหน้าอานนท์ประสานการไฟฟ้าให้ชัดเจนครับ เรื่อง

**นายกเทศมนตรี** ระยะขยายเขตแรงต่ำ กับระยะขยายเขตไฟถนน ใช้ตัวเลขตัวไหน จุดที่ 1 ระยะทาง 260 เมตร ถูกต้องหรือไม่ และจำนวน 260 เมตร เป็นไฟฟ้าแรงต่ำสำหรับครัวเรือนใช่ไหมครับ และส่วนที่เหลือเป็นไฟถนน ใช่ไหม จุดที่ 2 ระยะทาง 60 เมตร ไม่มีไฟส่องสว่าง ถูกต้องไหม จุดที่ 3 ระยะทาง 80 เมตร ถูกต้องไหม จุดที่ 4 ระยะทาง 830 เมตร เป็นส่วนของประชาชนครัวเรือน หรือไม่ สำหรับจุดที่ 5 บ้านศีรษะสิบ หมู่ที่ 3 จากจุดแรกถึงจุดสุดท้าย ระยะทาง 1,160 เมตร ถูกต้องหรือไม่ จุดสุดท้าย .ซอยโรงหล่อ ระยะทางจากต้นไปสุดท้าย 870 เมตรและไฟครัวเรือน 190 เมตร ถูกต้องหรือไม่ ถ้าอยากรู้ว่าเป็นไฟส่องสว่างอย่างเดียวต้องนำ 870 – 190 ถูกต้องหรือไม่ ให้ไปสอบถามกับไฟฟ้าให้ได้ข้อสรุปครับ ขอนำเรียนที่ประชุมสภาเพื่อเลื่อนญัตติครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม ๑1ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** มีท่านใดเห็นด้วยให้เลื่อนญัตตินี้ ไปเป็นญัตติที่ 4 ครับ กรุณายกมือ

**ประธานสภาเทศบาล** ครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด ๑๐ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายอุเทน กูปโคกกรวด

๑๐ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๑๐ ท่าน เห็นชอบ ๑๐ ท่าน มีมติเห็นด้วยให้เลื่อนญัตติให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาท เป็นญัตติที่ 4 ระเบียบวาระที่ 4**

**ระเบียบวาระที่ 4 เรื่อง ที่เสนอใหม่**

1. **ญัตติขอโอนเงินงบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อซุ้มเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 จำนวน 1 รายการ เป็นเงิน 144,000 บาท**

**นายรวย ทองยัง** ต่อไปเป็นระเบียบวาระที่ 4 เรื่องที่เสนอใหม่ ญัตติที่ 1 ขอโอนเงิน

**ประธานสภาเทศบาล** งบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อซุ้มเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 จำนวน 1 รายการ เป็นเงิน 144,000 บาท ขอเชิญเจ้าของญัตติได้ชี้แจงครับ

**นายพานิช รักษาทรัพย์** เรียนประธานสภาเทศบาล ข้าพเจ้า นายพานิช รักษาทรัพย์

**ปลัดเทศบาล ปฏิบัติหน้าที่** ปลัดเทศบาล ปฏิบัติหน้าที่ นายกเทศมนตรี ขอเสนอญัตติ เรื่อง ขอความ

**นายกเทศมนตรี** เห็นชอบโอนเงินงบประมาณประจำปี 2562 เพื่อตั้งจ่ายรายการใหม่ เพื่อโอนเงินงบประมาณเพิ่มสำนักปลัดเทศบาล แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณสำนักงาน เพื่อจัดซื้อซุ้มเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ร.10 พร้อมติดตั้ง จำนวน 2 ซุ้ม จึงต้องโอนงบประมาณรายจ่ายประจำปีงบประมาณ 2562 เพื่อตั้งจ่ายรายการใหม่ ดังนี้

**โอนลด**

1. แผนงานบริหารงานทั่วไป งานบริหารงานทั่วไป งบดำเนินงาน หมวดค่าตอบแทนใช้สอยและวัสดุ ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายในการจัดการเลือกตั้ง งบประมาณตั้งไว้ 1,000,000 บาท งบประมาณก่อนโอน 354,156.99 บาท โอนงบประมาณครั้งนี้ 144,000 บาท งบประมาณคงเหลือหลังโอน 210,156.99 บาท

**รวมโอนลด 144,๐๐๐ บาท** **(หนึ่งแสนสี่หมื่นสี่พันบาทถ้วน)**

**โอนเพิ่ม ตั้งจ่ายรายการใหม่**

1. แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน ซุ้มเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว ร.10 พร้อมติดตั้ง จำนวน 2 ซุ้ม ๆละ 72,000 บาท เป็นเงิน 144,000 บาท ราคาตามท้องตลาด โอนเพิ่มเพื่อตั้งจ่ายรายการใหม่ เป็นจำนวนเงิน 144,000 บาท (หนึ่งแสนสี่หมื่นสี่พันบาทถ้วน)

**รวมโอนเพิ่มครั้งนี้ 144,๐๐๐ บาท** **(หนึ่งแสนสี่หมื่นสี่พันบาทถ้วน)**

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

ขอให้หัวหน้าสำนักปลัดเทศบาลได้ชี้แจงเพิ่มเติมครับ

**นางธัญพร ศรีมะเริง** เรียนประธานสภาเทศบาล สมาชิกสภาเทศบาล ทุกท่านค่ะ

**หัวหน้าสำนักปลัดเทศบาล** ขออนุญาตนำเรียนชี้แจงเรื่องซุ้มเฉลิมพระเกียรติเพิ่มเติมค่ะ ความสูงของซุ้มตั้งแต่ฐานนะค่ะ ความสูงตั้งแต่ตราสัญลักษณ์ท่าน สูง 5 เมตร ความสูงกรอบรูป 3 เมตร จัดซื้อ 2 ซุ้มค่ะ จะติดตั้งที่ประปาบ้านใหม่ หมู่ 2 จำนวน 1 ซุ้ม เพราะตรงนั้นไม่ค่อยมีใครคิดว่าเป็นหน่วยงานราชการเท่าไรค่ะ และจะมีป้ายประชาสัมพันธ์สำหรับติดป้ายไวนิล ถ้าเรามีซุ้มเฉลิมพระเกียรติไปติดตั้งจะดูสง่างามมากยิ่งขึ้นค่ะ ส่วนอีก 1 ซุ้ม จะติดตั้งทางเข้าเทศบาล ตรงวัดภู เขาลาดค่ะ เราเคยมีซุ้มแล้ว 1 ซุ้ม ตอนนี้ติดตั้งอยู่หน้าสำนักงานเทศบาลเป็นการติดตั้งถาวร และมีซุ้มทรงกลมจำนวน 3 ซุ้ม จะติดตั้งด้านหน้าทางเข้าเทศบาล คือ ซุ้มที่ 1 ติดตั้งพระบรมฉายาลักษณ์รัชกาลที่ 9 ซุ้มที่ 2 ติดตั้งพระบรมฉายาลักษณ์ รัชกาลที่ 10 และอีกซุ้มหนึ่ง จะติดตั้งพระบรมฉายาลักษณ์พระนางเจ้าสิริกิติ์ ค่ะ ซุ้มที่เราติดตั้งหน้าวัดภูเขาลาดเวลาที่เรามีงานเราสามารถเคลื่อนย้ายได้ค่ะ ซุ้มที่เราจัดซื้อเราก็จะติดตั้งถาวรค่ะ ถ้าเรารื้อบ่อย ๆ หรือมาเก็บไว้ อุปกรณ์ก็อาจจะสูญหายได้ค่ะ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล สมาชิกสภาเทศบาล ทุกท่านครับ

**สมาชิกสภาเทศบาล เขต 1** ผมไม่เห็นด้วยที่จะไปติดตั้งบริเวณประปาหมู่ที่ 2 ผมว่าควรจะไปติดตั้งที่ศีรษะละเลิง เพราะเราจะตั้งลานสินค้าชุมชน เพราะจะได้เป็นหน้าเป็นตาของเทศบาลของเรา และที่สำคัญประชาชนสัญจรไปมา จะดูสง่างามมากกว่าที่จะติดตั้งที่ประปาหมู่ที่ 2 ครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม ๑1 ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** เชิญท่านสมาชิกครับมีท่านใดอภิปรายอีกไหมครับ ถ้าไม่มีผมจะขอมติ

**ประธานสภาเทศบาล** นะครับ ท่านเห็นชอบให้โอนเงินงบประมาณเพื่อตั้งจ่ายเป็นรายการใหม่ เพื่อจัดซื้อซุ้มเฉลิมพระเกียรติ จำนวน 2 ซุ้ม กรุณายกมือครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด ๑1 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายอุเทน กูปโคกกรวด

๑๐ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๑๐ ท่าน เห็นชอบ ๑๐ ท่าน มีมติเห็นชอบให้โอนงบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อซุ้มเฉลิมพระเกียรติ จำนวน 2 ซุ้ม เป็นเงิน 144,000 บาท**

**ระเบียบวาระที่ 4 เรื่อง ที่เสนอใหม่**

1. **ญัตติขอโอนเงินงบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อโต๊ะพับเอนกประสงค์ จำนวน 1 รายการ เป็นเงิน 44,000 บาท**

**นายรวย ทองยัง** ต่อไปเป็นระเบียบวาระที่ 4 เรื่องที่เสนอใหม่ ญัตติที่ 2 ขอโอนเงิน

**ประธานสภาเทศบาล** งบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อโต๊ะพับเอนกประสงค์ จำนวน 1 รายการเป็นเงิน 44,000 บาท ขอเชิญเจ้าของญัตติได้ชี้แจงครับ

**นายพานิช รักษาทรัพย์** เรียนประธานสภาเทศบาล ข้าพเจ้า นายพานิช รักษาทรัพย์

**ปลัดเทศบาล ปฏิบัติหน้าที่** ปลัดเทศบาล ปฏิบัติหน้าที่ นายกเทศมนตรี ขอเสนอญัตติ เรื่อง ขอโอน

**นายกเทศมนตรี** เงินงบประมาณ ประจำปี 2562 เพื่อตั้งจ่ายรายการใหม่ เพื่อโอนเงินงบประมาณเพิ่มสำนักปลัดเทศบาล แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณสำนักงาน เพื่อจัดซื้อโต๊ะพับอเนกประสงค์ สีขาว ขนาด (กว้าง x ลึก x สูง) 150 x 60 x 75 เซนติเมตร จำนวน 20 ตัว จึงต้องโอนงบประมาณรายจ่ายประจำปีงบประมาณ 2562 เพื่อตั้งจ่ายรายการใหม่ ดังนี้

**โอนลด**

1. แผนงานบริหารงานทั่วไป งานบริหารงานทั่วไป งบดำเนินงาน หมวดค่าตอบแทนใช้สอยและวัสดุ ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายในการจัดการเลือกตั้ง งบประมาณตั้งไว้ 1,000,000 บาท งบประมาณก่อนโอน 210,156.99 บาท โอนงบประมาณครั้งนี้ 44,000 บาท งบประมาณคงเหลือหลังโอน เป็นจำนวนเงิน 166,156.99 บาท

**รวมโอนลด 44,๐๐๐ บาท** **(สี่หมื่นสี่พันบาทถ้วน)**

**โอนเพิ่ม ตั้งจ่ายรายการใหม่**

1. แผนงานบริหารงานทั่วไป งานบริหารงานทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน โต๊ะพับอเนกประสงค์ สีขาว ขนาด (กว้าง x ลึก x สูง) 150 x 60 x 75 เซนติเมตร จำนวน 20 ตัว ๆ ละ 2,200 บาท เป็นเงิน 44,000 บาท ราคาตามท้องตลาด โอนเพิ่มเพื่อตั้งจ่ายรายการใหม่ เป็นจำนวนเงิน 44,000 บาท (สี่หมื่นสี่พันบาทถ้วน)

**รวมโอนเพิ่มครั้งนี้ 44,๐๐๐ บาท** **(สี่หมื่นสี่พันบาทถ้วน)**

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

**นายรวย ทองยัง** เชิญหัวหน้าสำนักปลัดได้ชี้แจงเพิ่มเติมครับ

**ประธานสภาเทศบาล**

**นางธัญพร ศรีมะเริง** เรียนประธานสภาเทศบาล สมาชิกสภาเทศบาลทุกท่าน

**หัวหน้าสำนักปลัดเทศบาล** ขอนำเรียนชี้แจงเพิ่มเติมค่ะ เป็นโต๊ะพับสีขาวใช้เอนกประสงค์ทั่วไปค่ะ ภายในสำนักงานและภายนอกสำนักงาน ล่าสุดที่มีอยู่ที่ซื้อเมื่อ 2 -3 ปี ที่แล้ว เนื่องจากเราได้เคลื่อนย้ายบ่อย ทำให้ พัง ชำรุด และไม่เพียงพอต่อการใช้งานค่ะ จึงมีความจำเป็นต้องจัดซื้อเพิ่มอีก 20 ตัว เพื่อประโยชน์ใช้สอย ค่ะ

**นายรวย ทองยัง** เชิญท่านทวี ครับ

**ประธานสภาเทศบาล**

**นายทวี กูบโคกกรวด** เรียนประธานสภาเทศบาล สมาชิกสภาเทศบาล ผม นายทวี

**สมาชิกสภาเทศบาล เขต 1** กูบโคกกรวด สมาชิกสภาเทศบาล เขต 1 ผมก็ยินดีนะครับที่ท่านปลัดได้เสนอญัตตินี้ เพราะโต๊ะบางตัวก็พังชำรุดครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม ๑1 ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** เชิญท่านสมาชิกครับมีท่านใดอภิปรายอีกไหมครับ ถ้าไม่มีผมจะขอมติ

**ประธานสภาเทศบาล** นะครับ ท่านเห็นชอบให้โอนเงินงบประมาณเพื่อตั้งจ่ายเป็นรายการใหม่ เพื่อจัดซื้อโต๊ะ จำนวน 20 ตัว กรุณายกมือครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด ๑๐ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายอุเทน กูปโคกกรวด

๑๐ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๑๐ ท่าน เห็นชอบ ๑๐ ท่าน มีมติเห็นชอบให้โอนงบประมาณประจำปี พ.ศ. 2562 เพื่อตั้งจ่ายรายการใหม่ หมวดค่าครุภัณฑ์สำนักงาน เพื่อจัดซื้อโต๊ะพับเอนกประสงค์ จำนวน 1 รายการ เป็นเงิน 44,000 บาท**

**ระเบียบวาระที่ 4 เรื่อง ที่เสนอใหม่**

1. **ญัตติ เรื่อง ขอให้คัดเลือกสมาชิกสภาเทศบาล เป็นกรรมการจัดระเบียบการจำหน่ายสินค้าและคัดเลือกผู้จำหน่ายสินค้าลานสินค้าชุมชนเทศบาลตำบลบ้านใหม่ จำนวน 1 คน**

**นายรวย ทองยัง** ต่อไปเป็นระเบียบวาระที่ 4 เรื่องที่เสนอใหม่ ญัตติที่ 3 ขอให้คัดเลือก

**ประธานสภาเทศบาล** สมาชิกสภาเทศบาล เป็นกรรมการจัดระเบียบการจำหน่ายสินค้าและคัดเลือกผู้จำหน่ายสินค้าลานสินค้าชุมชนเทศบาลตำบลบ้านใหม่ จำนวน 1 คนขอเชิญเจ้าของญัตติได้ชี้แจงครับ

**นายพานิช รักษาทรัพย์** เรียนประธานสภาเทศบาล ข้าพเจ้า นายพานิช รักษาทรัพย์

**ปลัดเทศบาล ปฏิบัติหน้าที่** ปลัดเทศบาล ปฏิบัติหน้าที่ นายกเทศมนตรี ขอเสนอญัตติ เรื่อง ขอให้คัดเลือก

**นายกเทศมนตรี** สมาชิกสภาเทศบาล เป็นกรรมการจัดระเบียบการจำหน่ายสินค้าและคัดเลือกผู้จำหน่ายสินค้าลานสินค้าชุมชนเทศบาลตำบลบ้านใหม่ จำนวน 1 คน

ตามที่เทศบาลตำบลบ้านใหม่ได้รับอนุญาตให้ประกอบกิจการในที่ดินของรัฐ ก่อสร้างลานสินค้าชุมชนเทศบาลตำบลบ้านใหม่ ที่ดินที่อนุญาตตั้งอยู่หมู่ที่ 10 ตำบลบ้านใหม่ อำเภอเมืองนครราชสีมา จังหวัดนครราชสีมา เนื้อที่ 1 ไร่ 2 งาน 3 ตารางวา นับตั้งแต่วันที่ 18 มีนาคม 2562 สิ้นสุดการอนุญาตในวันที่ 17 มีนาคม 2562

เพื่อให้การขับเคลื่อนการก่อสร้างลานสินค้าชุมชนเทศบาลตำบลบ้านใหม่เป็นไปด้วยความเรียบร้อย จำเป็นต้องตั้งคณะกรรมการจัดระเบียบการจำหน่ายสินค้าและคัดเลือกผู้จำหน่ายสินค้า ตามระเบียบกระทรวงมหาดไทยว่าด้วยการจัดระเบียบการจำหน่ายสินค้าในที่สาธารณะ พ.ศ. 2546 ข้อ 9 คณะกรรมการจัดระเบียบการจำหน่ายสินค้า และคัดเลือกผู้จำหน่ายสินค้า ประกอบด้วย (2) สมาชิกสภาท้องถิ่นตามที่สภาท้องถิ่นคัดเลือกจำนวนหนึ่งคน เป็นกรรมการ

ขอได้โปรดนำเสนอต่อที่ประชุมสภาเทศบาลตำบลบ้านใหม่ เพื่อพิจารณาต่อไป

ก่อนที่จะพิจารณาขออนุญาตให้หัวหน้าสำนักปลัดได้ชี้แจงเพิ่มเติมเพื่อประกอบการพิจารณาต่อไป ครับ ขอบคุณครับ

**นางธัญพร ศรีมะเริง** เรียนประธานสภาเทศบาล สมาชิกสภาเทศบาล ทุกท่านค่ะ

**หัวหน้าสำนักปลัดเทศบาล** ดิฉันขอนำเรียนเพิ่มเติมค่ะ ตามระเบียบของกระทรวงมหาดไทยว่าด้วยการจัดระเบียบการจำหน่ายสินค้าในที่สาธารณะ พ.ศ. 2546 ว่าด้วยเรื่องแนวทางการจัดระเบียบการจำหน่ายสินค้าในที่สาธารณะในเขตพื้นที่ขององค์กรปกครองส่วนท้องถิ่นให้มีความเป็นระเบียบเรียบร้อยปลอดภัยต่อสุขอนามัยของประชาชนและเพื่อให้เป็นไปตามมติของคณะรัฐมนตรี เมื่อวันที่ 4 มีนาคม 2546 จะมีผู้ประกอบการค้าจำหน่ายสินค้าในที่สาธารณะ ความหมายที่สาธารณะเช่น ถนน ริมทางเท้า และที่สาธารณะต่าง ๆ พื้นที่ของเราได้รับอนุญาตให้ประกอบกิจการในที่ดินของรัฐแล้วค่ะ โดยให้ทำเป็นลานสินค้าชุมชนเทศบาลตำบลบ้านใหม่ ดังนั้นเราจึงไม่ต้องกำหนดเป็นจุดผ่อนผันอีกค่ะ แต่เราจำเป็นต้องมีคณะกรรมการจัดระเบียบการจำหน่ายสินค้าและคัดเลือกผู้จำหน่ายสินค้า ดังนั้นตามระเบียบเขาบอกไว้ว่าคณะกรรมการชุดนี้จะประกอบไปด้วย ผู้บริหารท้องถิ่นเป็นประธานกรรมการ ลำดับที่ 2 สมาชิกสภาท้องถิ่นที่สภาท้องถิ่นคัดเลือก จำนวน 1 คน เป็นกรรมการ ลำดับที่ 3 ผู้แทนส่วนราชการที่มีหน้าที่จัดการให้เป็นระเบียบเรียบร้อยในพื้นที่ตามกฎหมายที่เกี่ยวข้อง ก็จะหมายถึง ข้าราชการที่เกี่ยวข้อง ลำดับที่ 4 ผู้แทนภาคประชาชน เช่นผู้แทนประชาชนที่มีภูมิลำเนาที่อยู่ในเขตพื้นที่ผ่อนผันและพื้นที่จำหน่ายสินค้า เมื่อรวมกันแล้วไม่น้อยกว่ากรรมการ คือหมายความว่า เราตั้งกรรมการมี นายก 1 คน สมาชิก 1 คน ผู้แทนส่วนราชการ 2 คน เป็น 4 คน เราต้องตั้งกรรมการเป็นจำนวน 4 คน ลำดับที่ 5 ข้าราชการหรือพนักงานส่วนท้องถิ่นที่ผู้บริหารท้องถิ่นแต่งตั้งเป็นเลขานุการ หมายถึงผู้ที่เกี่ยวข้องรับผิดชอบเรืองนี้อยู่ค่ะ เพราะฉะนั้น ในวันนี้ นายกเทศมนตรีนำเรียนหารือสมาชิกสภาเทศบาลของเราเพื่อคัดเลือกสมาชิกสภาเทศาล จำนวน 1 ท่าน ค่ะ เพื่อร่วมเป็นกรรมการลานสินค้าชุมชนและเพื่อคัดเลือกผู้จำหน่ายสินค้า ส่วนหน้าที่ขออนุญาตนำเรียนให้สมาชิกได้ทราบคร่าว ๆ นะค่ะ ดังนี้ค่ะ คณะกรรมการชุดนี้มีหน้าที่กำหนดวิธีการจัดระเบียบวิธีการจำหน่ายสินค้าในพื้นที่เพื่อความเป็นระเบียบเรียบร้อย เช่นกำหนดเขตพื้นที่จากไหนถึงไหน จัดให้มีรูปผังบริเวณพื้นที่ให้ชัดเจน และปิดประกาศให้ทราบโดยทั่วกัน ซึ่งเราได้รับอนุญาตแล้วซึ่งกระทรวงมหาดไทยได้กำหนดพื้นที่ให้เราเรียบร้อยแล้ว พื้นที่ทั้งหมด คือ 1 ไร่ 2 งาน 3 ตารางวา กำหนดความกว้างความยาวของช่องทางเดิน และยานพาหนะเพื่อไม่กระทบต่อความสะดวกที่สาธารณะของประชาชน กำหนดเครื่องหมายแสดงอาณาเขต กำหนดพื้นที่จำหน่ายสินค้าแต่ละราย รวมทั้งช่องทางเดินให้ชัดเจน กำหนดข้อห้ามผู้จำหน่ายสินค้า ต่อไปนี้คือ การวางสินค้า อุปกรณ์เครื่องมือหรือสิ่งของ เก็บพื้นที่ที่วางจำหน่ายสินค้าของตน การกระทำการใด ๆ ที่อาจก่อให้เกิดอันตรายต่อประชาชน การกระทำการใด ๆ อันก่อให้เกิดความเสียหายต่อทรัพย์สินสาธารณะ เช่น ตอกตะปู หรือตัดต้นไม้ การก่อสร้าง ตั้งแผง หรือการจัดอุปกรณ์การจำหน่ายสินค้าลักษณะถาวร และกำหนดข้อกำหนดการปฏิบัติของผู้จำหน่ายสินค้า คือต้องรักษาความสะอาด จัดหาภาชนะรองรับขยะ ปฏิบัติตามหลักสุขอนามัย เพื่อประชาชนผู้บริโภค เมื่อเริ่มจำหน่ายสินค้าหรือสิ้นสุดการจำหน่ายสินค้าในแต่ละวัน ผู้จำหน่ายสินค้าต้องจัดเก็บสินค้า อุปกรณ์เครื่องมือ หรือสิ่งของต่าง ๆ และนำออกนอกพื้นที่เขตผ่อนผัน กำหนดลักษณะหลักเกณฑ์การเพิกถอนหนังสือรับรองการจำหน่ายสินค้าที่ฝ่าฝืนข้อห้ามหรือไม่ปฏิบัติตาม ก็ให้พึงปฏิบัติตามระเบียบนี้ ค่ะ และดำเนินการกำหนดการคัดเลือกผู้จำหน่ายสินค้า ได้แก่คุณสมบัติแก่ผู้จำหน่ายสินค้า การประชาสัมพันธ์การประกาศรับสมัครคัดเลือก โดยวิธีการจับสลาก การจัดทำทะเบียนประวัติ และบัตรประจำตัวผู้จำหน่ายสินค้า และกำหนดวิธีการอื่น ๆ ตามที่เห็นสมควรค่ะ หน้าที่ของคณะกรรมการชุดนี้ค่ะ

**นายรวย ทองยัง** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล ทุกท่าน

**สมาชิกสภาเทศบาล เขต 1** ผม นายอุเทน กูบโคกกรวด สมาชิกสภาเทศบาล เขต 1 ผมคิดว่าเป็นสิ่งที่ดีครับ เมื่อประชุมครั้งที่แล้ว ท่านจอมพล เสนอว่าให้เลือกสมาชิกสภาเทศบาล เป็นคณะกรรมการ ก็เห็นดีด้วยครับ และท่านผู้บริหารได้เล็งเห็นความสำคัญของสภาเราก็ได้เสนอเข้าญัตติทันใจครับ ผมขอแย้งหน่อยครับ เมื่อสภาเรามีทั้ง 2 เขต ผมอยากจะให้มีตัวแทน เขตละ 1 คน เผื่อเกษตรกรชาวบ้านพ่อค้าแม่ค้าเขาอยากไปขายด้วยเราจะนำความต้องการมาเสนอต่อคณะกรรมการลานสินค้าชุมชนด้วย ไม่ทราบว่าผู้บริหารจะเห็นด้วยหรือไม่ ครับ ขอบคุณครับ

**นายรวย ทองยัง** มีสมาชิกสภา เขต 1 ได้เสนอมาว่าอยากให้ท่านสมาชิกสภาท่านละ

**ประธานสภาเทศบาล** 1 เขต ครับ เชิญท่านเลขา ครับ

**นางธัญพร ศรีมะเริง** เรียนประธานสภา และท่านสมาชิก นะค่ะ ในฐานะสมาชิกสภา

**เลขานุการสภาเทศบาล** เทศบาล ได้ 1 ท่าน แต่ว่าสามารถเป็นคณะกรรมการในฐานะประชาชน ได้ แต่ก็ไม่จำกัดว่าต้องมีกี่คน แต่ตามที่ได้นำเรียนที่ระเบียบบอกไว้แต่ต้องไม่น้อยกว่าข้าราชการ สมมุติว่าเราตั้งข้าราชการ 6 คน เราต้องตั้งประชาชน ไม่น้อยกว่า 6 คน ประกอบด้วย ผู้จำหน่ายสินค้าและประชาชนในพื้นที่ ส่วนประชาชนในพื้นที่หมายความว่า ผู้ที่มีภูมิลำเนาที่อาศัยอยู่ในพื้นที่

**นายรวย ทองยัง** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** ผมขอนำเรียนอย่างนี้นะครับว่า ตอนนี้ท่านปลัดได้ปฏิบัติหน้าที่นายก

**สมาชิกสภาเทศบาล เขต 1** ซึ่งเป็นประธาน แต่อนาคตต่อไปผมก็ไม่ทราบใครจะเป็นนายก และท่านได้ประกาศแล้วว่า ตุลาคม นี้ ท่านไปแน่นอน และหัวหน้าส่วนราชการต่างก็ย้ายไปมา มันก็ไม่ต่อเนื่อง ผมก็อยากเสนอมติให้สภาช่วยเห็นชอบสักหน่อยครับ จะตั้ง 2 คน เท่าที่ท่านได้ชี้แจงมาคนในพื้นที่ พื้นที่จุดนั้นอยู่หมู่ที่ 10 ซึ่งเขต 1 ไม่ใช่หมู่ที่ 10 ท่านตีความกฎหมายค่อนข้างแคบเกินไป ผมอยากให้มีสัก 2 คน เขตละ 1 คน หัวหน้าส่วน ตั้งเป็นเลขา หัวหน้าสำนักปลัด เผื่อท่านย้ายกลับชัยภูมิบ้านเกิดของท่าน เดี๋ยวมันจะไม่ต่อเนื่องอีกนะครับ ฝากสภาช่วยพิจารณาครับ

**นายรวย ทองยัง** เชิญท่านปลัดได้ชี้แจงครับ

**ประธานสภาเทศบาล**

**นายพานิช รักษาทรัพย์** เรียนประธานสภาเทศบาล สมาชิกสภาเทศบาล ผมนำเรียนอย่างนี้

**ปลัดเทศบาล ปฏิบัติหน้าที่** นะครับว่า เราจะแต่งตั้งที่ตำแหน่ง ในส่วนของข้าราชการ เราจะไม่แต่งตั้งตัว

**นายกเทศมนตรี** บุคคล ใครที่มาปฏิบัติหน้าที่ในส่วนนี้ก็ทำหน้าที่ของเขาไปในส่วนของการคัดเลือกสมาชิก 1 คน เป็นไปตามระเบียบข้อบังคับ แต่งตั้งสมาชิก 2 คน ซึ่งขัดต่อระเบียบ ซึ่งขัดต่อระเบียบเป็นมติมิชอบ แต่ผมขอเสนอเป็นทางออก เอาเขต 1 เป็นของประชาชน เขต 2 เป็นสัดส่วนของสมาชิก แต่ก็ตำแหน่งของสมาชิกสภาเทศบาล ครับ เพื่อลานสินค้าชุมชนได้ขับเคลื่อนต่อไปได้ ครับ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล สมาชิกสภาเทศบาล ผมนายจอมพล

**สมาชิกสภาเทศบาล เขต 1** ศรีพนม สมาชิกสภาเทศบาล เขต 1 ผมมีข้อสงสัย ครับ ข้อที่ 1 ลานสินค้าชุมชนตำบลบ้านใหม่ เนื้อที่ 1 ไร่ 2 งาน 3 ตร.วา นับตั้งแต่ 18 มีนาคม 2562 สิ้นสุดวันที่ 17 มีนาคม 2567 จะมีอายุ 5 ปี ใช่ไหมครับ ข้อที่ 2 ผมอยากให้ออก พรบ. คุ้มครอง ขนาดประปาเรายังมี พรบ. ข้อที่ 3 การคัดเลือกชาวบ้าน คัดเลือกวันไหนและมีใครบ้าง และมีสิทธิอะไรที่ต้องมาเป็นคณะกรรมการได้ด้วย และระบุด้วยว่าวันไหน ครับ เพราะสมาชิกจะได้เข้าไปช่วยดูแลตรงนั้น และข้อที่ 4 อายุวันครบของกรรมการอยู่ได้กี่ปี ขอบคุณครับ

**นายรวย ทองยัง** เชิญท่านปลัดได้ชี้แจง ครับ

**ประธานสภาเทศบาล**

**นายพานิช รักษาทรัพย์** เรียนประธานสภาเทศบาล สมาชิกสภาเทศบาล ตอนเสนอญัตติผม

**ปลัดเทศบาล ปฏิบัติหน้าที่** อธิบายเพิ่มเติมไปแล้วครับ แนวทางปฏิบัติคือไปทุก ๆ 5 ปี ครับ ถ้าเรา

**นายกเทศมนตรี** สามารถขับเคลื่อนต่อได้ ไม่มีที่ไหนเลยที่ได้รับการต่อใบอนุญาต เราสามารถบริหารต่อเนื่องได้นะครับ ส่วนประเด็นอื่นๆ เรื่องออกถึง พระราชบัญญัติยังไม่ถึงขนาดนั้นนะครับ ในระเบียบแนวทางยังไม่มีให้อำนาจหน้าที่ไว้ เราจะทำตามระเบียบอำนาจหน้าที่ที่เรามี ส่วนประเด็นอื่น ๆ ขออนุญาตให้หัวหน้าสำนักปลัด ได้ชี้แจงต่อนะครับ

**นายรวย ทองยัง** เชิญครับ

**ประธานสภาเทศบาล**

**นางธัญพร ศรีมะเริง** นำเรียนท่านประธานสภา และท่านสมาชิกนะค่ะ เกี่ยวกับเรื่องที่

**เลขานุการสภาเทศบาล** คัดเลือกสมาชิกในฐานะประชาชน เป็นกรรมการ ท่านสท.จอมพลสอบถามว่าจะคัดเลือกอย่างไร เมื่อไร เป็นอำนาจของนายกเทศมนตรีค่ะ ระเบียบข้อ 4 เขาบอกว่า ผู้แทนประชาชน ผู้แทนภาคประชาชน ที่มีภูมิลำเนาอาศัยอยู่ที่บริเวณพื้นที่ผ่อนผัน และผู้แทนผู้จำหน่ายสินค้า และเมื่อรวมกันไม่น้อยกว่ากรรมการ ตามข้อ 1 คือนายก ตามข้อ 2 สมาชิก ตามข้อ 3 คือหัวหน้าส่วนราชการ ตามที่องค์กรปกครองส่วนท้องถิ่นเห็นสมควรเป็นกรรมการ คำพูดคำนี้ค่ะ ถ้าพูดง่าย ๆ เลยค่ะ ก็คือแล้วแต่นายกเลยค่ะ ว่านายกจะแต่งตั้งใคร ความหมายตามเจตนารมณ์คือ ให้นายกทำงานง่ายค่ะ ทำอย่างไรจะเดินหน้าไปได้ เป็นอำนาจของนายก เลยค่ะ วันนี้เราจำเป็นต้องตั้งคณะกรรมการชุดนี้ขึ้นมาก่อน เนื่องจากพื้นที่เราได้รับการอนุญาตแล้ว ถ้าเราไม่ทำอะไรเลย ก่อนที่เราจะไปจัดการเขา เราต้องมีกฎหมายอยู่ในมือ เราต้องมีคณะทำงาน เราจึงสามารถที่จะไปจัดระเบียบของเขาได้ค่ะ เพราะฉะนั้นเราต้องนับ 1 เราต้องตั้งคณะทำงาน ซึ่งเราได้ตั้งคณะทำงานที่เป็นส่วนราชการ ข้าราชการแล้ว 1 ชุด ซึ่งเราต้องตั้งมาตามระเบียบ ซึ่งจะตั้งมาทำงานได้กี่วัน เช่นสมาชิกหมดวาระ ก็หมดไปตามวาระไปค่ะ เราก็ทำงานเท่าคณะทำงานเท่าที่มีอยู่ เราก็เดินหน้าต่อไปจนกว่าเราจะได้นายกคนใหม่เข้ามา ตอนนี้เราเดินหน้านับ 1 คือ พระราชบัญญัติการสาธารณสุข พ.ศ. 2535 ได้บัญญัติไว้ตามหมวด 9 การจำหน่ายสินค้าในที่สาธารณะ มีข้อหนึ่งที่บอกว่า องค์กรปกครองส่วนท้องถิ่นที่จะออกข้อบัญญัติที่เกี่ยวกับเรื่องนี้ได้นี่คืออำนาจตามพระราชบัญญัติ ตอนนี้เราได้เสนอท่านปลัดปฏิบัติหน้าที่นายกว่าเราจะต้องตั้งคณะทำงานเพื่อร่างเทศบัญญัติตัวนี้ค่ะ มีการตรวจคำพูด มีการหาเอกสาร ระเบียบที่เกี่ยวข้อง เมื่อได้ร่างที่ชัดเจนแล้วเราก็จะนำเรียนสมาชิกสภาเทศบาลพิจารณาเห็นชอบต่อไป ตอนนี้ขอให้ท่านประธานสภาเทศบาลได้คัดเลือกสมาชิกสภาเทศบาล จำนวน 1 ท่าน เท่านั้นค่ะ และนอกรอบให้ใครเป็นตัวแทนในฐานะประชาชนค่ะ

**นายรวย ทองยัง** เชิญท่านอุเทน ครับ

**ประธานสภาเทศบาล**

**นายอุเทน กูบโคกกรวด** เรียนประธานสภาเทศบาล สมาชิกสภาเทศบาล ผม นายอุเทน

**สมาชิกสภาเทศบาล เขต 1** กูบโคกกรวด สมาชิกสภาเทศบาล เขต 1 ขอเสนอนายทวี กูบโคกกรวด เป็นคณะกรรมการ ครับ

**นายรวย ทองยัง** เชิญท่านสถาพร ครับ

**ประธานสภาเทศบาล**

**นายสถาพร ชาญสูงเนิน** เรียนประธานสภาเทศบาล สมาชิกสภาเทศบาล ผมนายสถาพร

**สมาชิกสภาเทศบาล เขต 1** ชาญสูงเนิน สมาชิกสภาเทศบาล เขต 1 ขอรับรองครับ

**นายรวย ทองยัง** เชิญท่านสวัสดิ์ ครับ

**ประธานสภาเทศบาล**

**นายสวัสดิ์ พงษ์ใหม่** เรียนประธานสภาเทศบาล สมาชิกสภาเทศบาล ผมนายสวัสดิ์

**สมาชิกสภาเทศบาล เขต 1** พงษ์ใหม่ สมาชิกสภาเทศบาล เขต 1 ขอรับรองครับ

**นายรวย ทองยัง** เชิญท่านจันทร์ ครับ

**ประธานสภาเทศบาล**

**นายจันทร์ เทาใหม่** เรียนประธานสภาเทศบาล สมาชิกสภาเทศบาล ผม นายจันทร์

**สมาชิกสภาเทศบาล เขต 1** เทาใหม่ สมาชิกสภาเทศบาล เขต 1 ขอเสนอนางอุดรรัตน์ เกษใหม่ เป็นคณะกรรมการ ครับ

**นายรวย ทองยัง** เชิญท่านสมศักดิ์ ครับ

**ประธานสภาเทศบาล**

**นายสมศักดิ์ ดุมใหม่** เรียนประธานสภาเทศบาล สมาชิกสภาเทศบาล ผมนายสมศักดิ์

**สมาชิกสภาเทศบาล เขต 1** ดุมใหม่ สมาชิกสภาเทศบาล เขต 1 ขอรับรองครับ

**นายรวย ทองยัง** เชิญท่านธวัชชัย ครับ

**ประธานสภาเทศบาล**

**นายธวัชชัย โชตินภาลัย** เรียนประธานสภาเทศบาล สมาชิกสภาเทศบาล ผมนายธวัชชัย

**สมาชิกสภาเทศบาล เขต 2** โชตินภาลัย สมาชิกสภาเทศบาล เขต 2 ขอรับรองครับ

**นายรวย ทองยัง** มีท่านใดจะเสนอท่านอื่นอีกไหมครับ ถ้าไม่มีผมจะขอมติ

**ประธานสภาเทศบาล** เลยครับ ท่านใดเห็นด้วยให้นางอุดรรัตน์ เกษใหม่ สมาชิกสภาเทศบาล

เขต 2 เป็นคณะกรรมการลานสินค้าชุมชน ตำบลบ้านใหม่ กรุณายกมือครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด 5 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายสมศักดิ์ ดุมใหม่

4.นายธวัชชัย โชตินภาลัย

5 นายจอมพล ศรีพนม

**นายรวย ทองยัง** ท่านใดเห็นด้วยให้นายทวี กูบโคกกรวด สมาชิกสภาเทศบาล

**ประธานสภาเทศบาล** เขต 1 เป็นคณะกรรมการลานสินค้าชุมชน ตำบลบ้านใหม่ กรุณายกมือครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด 2 ท่าน คือ

**เลขานุการสภาเทศบาล**  1.นายสถาพร ชาญสูงเนิน

2.นายอุเทน กูบโคกกรวด

**มติที่ประชุม** **ที่ประชุมสภาเทศบาลตำบลบ้านใหม่ มีมติเห็นชอบให้นางอุดรรัตน์ เกษใหม่ สมาชิกสภาเทศบาล เขต 2 เป็นคณะกรรมการลานสินค้าชุมชนเทศบาลตำบลบ้านใหม่**

**นายรวย ทองยัง** ต่อไปเป็นระเบียบวาระที่ 4 ญัตติที่ 4 ที่เลื่อนมาเป็นญัตติสุดท้าย เรื่อง

**ประธานสภาเทศบาล** ขอความเห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาท เชิญท่านปลัด ครับ

**นายพานิช รักษาทรัพย์** เรียนประธานสภาเทศบาล สมาชิกสภาเทศบาล ทุกท่าน ผมได้

**ปลัดเทศบาล ปฏิบัติหน้าที่** ประสานกับทางการไฟฟ้าเรียบร้อยแล้วครับ ผมขอนำเรียนชี้แจงดังนี้ครับ

**นายกเทศมนตรี** จุดที่ 1 ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณชุมชนบ้านโนนอุดม ตั้งแต่หน้าบ้านพันเอกสุจิตร ถึงแยกทางรถไฟ พื้นที่หมู่ 7 บ้านศีรษะละเลิง ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 260 เมตร จำนวนเงิน 68,304.82 บาท

จุดที่ 2 ขยายเขตไฟฟ้าเพื่อที่พักอาศัย บริเวณซอยหลังวัดภูเขาลาดเส้นทางไปร้านบ้านครูขวัญ พื้นที่หมู่ 5 บ้านภูเขาลาด ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 60 เมตร จำนวนเงิน 34,763.49 บาท

จุดที่ 3 ขยายเขตไฟฟ้าเพื่อที่พักอาศัย บริเวณริมกำแพงรั้วหมู่บ้านโฮมแลนด์ 1 ถนนเลียบสระน้ำ พื้นที่หมู่ 9 บ้านสำโรง ถึงพื้นที่หมู่ 10 บ้านศีรษะละเลิง ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 80 เมตร จำนวนเงิน 23,139.12 บาท

จุดที่ 4 ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณซอยบ้านลุงปั่นถึงถนนยุทธศาสตร์ พื้นที่หมู่ 12 บ้านมะขามเฒ่าพัฒนา ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 830 เมตร จำนวนเงิน 121,211.65 บาท

จุดที่ 5 ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณสี่แยกบ้านศีรษะสิบ ถึงสามแยกทางไปอำเภอขามทะเลสอ (ป่าช้าเก่า) พื้นที่หมู่ 3 บ้านศีรษะสิบ ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 1,160 เมตร จำนวน เงิน 213,544.74 บาท

จุดที่ 6 ขยายเขตไฟฟ้าเพื่อที่พักอาศัยและไฟสาธารณะ (ไฟถนน) บริเวณทางเข้าซอยโรงหล่อถึงบ้านลุงเบิร์ท พื้นที่หมู่ 4 บ้านมะขามเฒ่า ตำบลบ้านใหม่ อำเภอเมืองนครราชสีมา จังหวัดนครราชสีมา ระยะทางประมาณ 870 เมตร จำนวนเงิน 184,879.19 บาท

**รวมเป็นจำนวนเงินทั้งสิ้น 645,843.01 บาท (-หกแสนสี่หมื่นห้าพันแปดร้อยสี่สิบสามบาทหนึ่งสตางค์-)**

ผมขออนุญาตแก้ไขระยะทาง ตามวงเงินงบประมาณตามไฟฟ้าประมาณการมานะครับ ตามญัตติที่เสนอนะครับ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนประธานสภาเทศบาล ครับ ผมเห็นด้วยกับทุกโครงการครับ

**สมาชิกสภาเทศบาล เขต 1** ผมขอแก้ไขชื่อให้ถูกต้องนะครับ บ้าน พันเอกสุจิตร แก้ไขเป็น สุจิน ครับ ลุงเบิร์ท เป็น ลุงเบิด ครับ จะได้ถูกต้อง ครับ ขอบคุณครับ

**นางธัญพร ศรีมะเริง** มีสมาชิกสภาเทศบาลอยู่ในที่ประชุม ๑๐ ท่าน ถือเป็นองค์ประชุม

**เลขานุการสภาเทศบาล**

**นายรวย ทองยัง** มีท่านใดจะอภิปรายอีกไหมครับ ถ้าไม่มีผมจะขอมตินะครับ ท่านใด

**ประธานสภาเทศบาล** เห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาทกรุณายกมือครับ

**นางธัญพร ศรีมะเริง**  มีสมาชิกสภาเทศบาลเห็นชอบทั้งหมด ๑1 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายธวัชชัย โชตินภาลัย

๙ นายอุเทน กูปโคกกรวด

๑๐ นายจอมพล ศรีพนม

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๑๐ ท่าน เห็นชอบ ๑๐ ท่าน มีมติเห็นชอบให้จ่ายเงินอุดหนุน เพื่อเป็นค่าใช้จ่ายในการขยายเขตไฟฟ้าเพื่อที่พักอาศัยและไฟสาธารณะ (ไฟถนน) จำนวน 6 รายการ เป็นเงิน 645,843.01 บาท**

**นายรวย ทองยัง** ผมในฐานะสมาชิกเป็นตัวแทนของพี่น้องประชาชน ต้องขอขอบคุณ

**ประธานสภาเทศบาล** ทั้งเขต 1 และเขต 2 ขอบคุณท่านปฏิบัติหน้าที่นายก และเจ้าหน้าที่ทุกคนที่ช่วยกันและทุ่มเททำโครงการนี้มาเพื่อให้ประชาชนได้รับประโยชน์ ครับ

**ระเบียบวาระที่ 5 เรื่อง อื่น ๆ**

**นายรวย ทองยัง ต่อไปเป็นเรื่องอื่น ๆ ครับ เชิญเลขา ครับ**

**ประธานสภาเทศบาล**

**นางธัญพร ศรีมะเริง** ขออนุญาตนำเรียนท่านประธานสภาและท่านสมาชิกค่ะ

**เลขานุการสภาเทศบาล** วันที่ 22 23 สิงหาคม นี้ มีโครงการเทศบาลพบประชาชน วันที่ 22 ที่วัดศีรษะละเลิง วันที่ 23 ที่วัดมะขามเฒ่า เริ่มพิธีการเวลาบ่าย 3 โมงครึ่งค่ะ และกิจกรรมจะดำเนินการไปถึงเวลา 18.00 น. ค่ะ และวันที่ 2 กันยายนค่ะ มีการอบรมกฎหมาย มีคุณณัฐวุฒิ จากกกต.จังหวัดนครราชสีมา จะมาเป็นวิทยากรให้ค่ะ ขอเรียนเชิญทุกท่านค่ะ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** สอบถามเรื่องหินคลุก ถึงผอ.กองช่าง วันก่อนมีมอเตอร์ไซค์ล้ม

**สมาชิกสภาเทศบาล เขต 1** รถตกไหล่ทาง เพราะตรงนั้นไหล่ทางจะสูงมาก อยากจะสอบถามว่าเมื่อไรทางกองช่างจะบริการหินคลุกไปให้ครับ เมื่อลดอุบัติเหตุครับ

**นายภุชพงศ์ บุญศรีรัตนะ** ขออนุญาตนำเรียนครับ ในส่วนของหินคลุกจะไม่ได้ดำเนินการที่ย้าย

**ผู้อำนวยการกองช่าง** ไปซ่อมครับ ต้องรอความพร้อมของเครื่องจักร และกำลังคนครับ เนื่องจากตอนนี้ภารกิจของเราค่อนข้างหน้าแน่น ตอนนี้กำลังจะจัดชุดกำลังคนว่าจะออกไปตรงไหนบ้าง ตอนนี้ขอดำเนินการภารกิจเร่งด่วนก่อนครับ จะดำเนินการเมื่อไรจะแจ้งให้ทราบครับ

**นายรวย ทองยัง** เชิญท่านปลัด ครับ

**ประธานสภาเทศบาล**

**นายพานิช รักษาทรัพย์** ก็ขอให้กองช่างรีบดำเนินการครับ ตอนนี้เทศบาลได้ดำเนินการ

**ปลัดเทศบาล ปฏิบัติหน้าที่** รับสมัครพนักงานจ้าง ตอนนี้เป็นการขอเกลี่ยตำแหน่งให้ถูกต้องตรงตาม

**นายกเทศมนตรี** ตำแหน่ง ครับ

**นายรวย ทองยัง**  เชิญท่านจอมพล ครับ

**ประธานสภาเทศบาล**

**นายจอมพล ศรีพนม**  ผมก็อนุญาตสอบถามอีกเรื่องครับ รถสีเขียวของกองสาธารณสุข

**สมาชิกสภาเทศบาล เขต 1** ตัดกิ่งไม้ ตามข้างทาง และนำกิ่งไม้ไปทิ้งบริการให้ชาวบ้านอย่างดีเยี่ยม ผมจึงขอสอบถามว่า ถ้าผมต้องการให้ไปตัดเส้นยางน้อย ผมจะต้องติดไปทางกองสาธารณสุข หรือติดต่อไปทางหน่วยงานไหนครับ

**นายพานิช รักษาทรัพย์** เรื่องการรักษาความสะอาดผมได้สั่งการมานานแล้วครับ

**ปลัดเทศบาล ปฏิบัติหน้าที่** ผมได้ปรับตำแหน่งให้ถูกต้องตามกรอบ และได้มีการจ้างเหมา 4 คน รับผิดชอบ

**นายกเทศมนตรี** ความสะอาดถนน และปฏิบัติตามภารกิจ สำหรับเรื่องที่แจ้ง ได้มอบหมายให้ ผอ.กองสาธารณสุขพิจารณา ครับ แต่ปัญหาหลักคือริมทางรถไฟ ก็ค่อย ๆ แก้ไปครับ

**นายรวย ทองยัง**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา ๑1.30 น.**

(ลงชื่อ) ผู้จัดทำรายงานการประชุม

(นางธัญพร ศรีมะเริง)

เลขานุการสภาเทศบาล

(ลงชื่อ) ผู้ตรวจรายงานการประชุม

(นางอุดรรัตน์ เกษใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายสมศักดิ์ ดุมใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายจันทร์ เทาใหม่)

สมาชิกสภาเทศบาล

รับรองรายงานการประชุม คราวประชุมสภาสมัย..................สมัยที่.................ครั้งที่..............ประจำปี...............วันที่.....................................................................................

(ลงชื่อ)

(นายรวย ทองยัง )

ประธานสภาเทศบาลตำบลบ้านใหม่